2013.gada 29.janvārī Noteikumi Nr. 58

Rīgā (prot. Nr. 6 8.§)

**Grozījumi Ministru kabineta 2008.gada 18.augusta noteikumos Nr.661 "Zvērinātu tiesu izpildītāju kvalifikācijas eksāmena norises un vērtēšanas kārtība"**

Izdoti saskaņā ar

Tiesu izpildītāju likuma

32.6 panta pirmo daļu

Izdarīt Ministru kabineta 2008.gada 18.augusta noteikumos Nr.661 "Zvērinātu tiesu izpildītāju kvalifikācijas eksāmena norises un vērtēšanas kārtība" (Latvijas Vēstnesis, 2008, 129.nr.) šādus grozījumus:

1. Aizstāt 5.punktā vārdu "astoņi" ar vārdu "seši".

2. Aizstāt 7.punktā vārdu "sešiem" ar vārdu "pieciem".

3. Papildināt 9.punktu aiz vārda "laiku" ar vārdiem "nosūtot rakstisku paziņojumu uz zvērināta tiesu izpildītāja prakses vietas adresi vai elektroniskā pasta adresi".

4. Papildināt noteikumus ar 16.1 punktu šādā redakcijā:

"16.1 Protokolu sagatavo divos eksemplāros. Vienu eksemplāru glabā Latvijas Zvērinātu tiesu izpildītāju padomē, otru komisijas priekšsēdētājs iesniedz Tieslietu ministrijā."

5. Aizstāt 27.punktā skaitli "27" ar skaitli "32".

6. Aizstāt 28.punktā vārdu "piecu" ar skaitli "10".

7. Aizstāt 30.punktā vārdu "trijām" ar vārdu "četrām".

8. Izteikt 34.punktu šādā redakcijā:

"34. Lēmumu kopā ar protokolu iesniedz apstiprināšanai tieslietu ministram."

9. Papildināt 35.punktu aiz vārda "apstiprināšanas" ar vārdiem "nosūtot rakstisku paziņojumu uz zvērināta tiesu izpildītāja prakses vietas adresi vai elektroniskā pasta adresi".

10. Izteikt 1. un 2.pielikumu šādā redakcijā:

"1.pielikums

Ministru kabineta

2008.gada 18.augusta

noteikumiem Nr.661

**Zvērināta tiesu izpildītāja kvalifikācijas eksāmena vērtējuma apraksts**

|  |  |  |  |
| --- | --- | --- | --- |
| Nr.  p.k. | Vērtējums | Apguves līmenis | Skaidrojums |
| 1. | 10 | Izcili | Zināšanas pārsniedz noteikto nepieciešamo zināšanu apjomu un liecina par patstāvīgu padziļinātu zināšanu apguvi un ar zvērinātu tiesu izpildītāju amata darbību regulējošajiem normatīvajiem aktiem saistītu problēmjautājumu dziļu izpratni |
| 2. | 9 | Teicami | Pilnīga izpratne par zvērinātu tiesu izpildītāju dar­bību regulējošajiem normatīvajiem aktiem un spēja zināšanas brīvi piemērot ar amata pienā­kumu veikšanu saistītu jautājumu risināšanā |
| 3. | 8 | Ļoti labi | Pilnīga izpratne par zvērinātu tiesu izpildītāju amata darbību regulējošajiem normatīvajiem aktiem, iegūta prasme praktiski piemērot iegūtās zināšanas amata pienākumu veikšanā, taču vienlaikus trūkst dziļākas izpratnes un spējas šīs zināšanas ar izpratni lietot sarežģītāku problēmjautājumu risināšanā |
| 4. | 7 | Labi | Izpratne par zvērinātu tiesu izpildītāju darbību regulējošajiem normatīvajiem aktiem, iegūta prasme piemērot iegūtās zināšanas amata pienā­kumu veikšanā, vienlaikus konstatējami arī atsevišķi mazāk svarīgi trūkumi dažu tēmu izpratnē |
| 5. | 6 | Gandrīz labi | Apmierinoša izpratne par zvērinātu tiesu izpildītāju darbību regulējošajiem normatīvajiem aktiem, taču konstatējama atsevišķu jautājumu nepietiekami dziļa izpratne un nespēja iegūtās zināšanas lietot atsevišķu problēmjautājumu risināšanā |
| 6. | 5 | Viduvēji | Apmierinoša izpratne par biežāk lietojamajiem zvērinātu tiesu izpildītāju darbību regulējošajiem normatīvajiem aktiem, taču vienlaikus konstatējama vairāku jautājumu nepietiekama izpratne |
| 7. | 4 | Gandrīz viduvēji | Kopumā apmierinoša izpratne par biežāk lietojamajiem zvērinātu tiesu izpildītāju darbību regulējošajiem normatīvajiem aktiem, vienlaikus konstatējami trūkumi spējā piemērot iegūtās zināšanas praksē |
| 8. | 3 | Vāji | Virspusīgas zināšanas par zvērinātu tiesu izpildītāju darbību regulējošajiem normatīvajiem aktiem, trūkst prasmes tās praktiski izmantot amata pienākumu veikšanā |
| 9. | 2 | Ļoti vāji | Virspusīgas zināšanas par atsevišķiem zvērinātu tiesu izpildītāju darbību regulējošajiem normatīvajiem aktiem |
| 10. | 1 | Neapmierinoši | Nav izpratnes par biežāk lietojamajiem zvērinātu tiesu izpildītāju darbību regulējošajiem normatīvajiem aktiem |

2.pielikums

Ministru kabineta

2008.gada 18.augusta

noteikumiem Nr.661

**Zvērināta tiesu izpildītāja kvalifikācijas eksāmena vērtējuma lapa**

|  |  |  |
| --- | --- | --- |
|  |  |  |
| (eksāmena norises vieta) | (datums un laiks) |

|  |  |  |  |
| --- | --- | --- | --- |
| Nr. p.k. | Eksaminējamā  vārds, uzvārds | Vērtējums  (1–10) | Piezīmes |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

|  |  |  |
| --- | --- | --- |
|  |  |  |
|  | (komisijas locekļu paraksti) |  |
|  |  |  |
|  |  |  |
|  |  | " |

Ministru prezidents V.Dombrovskis

Tieslietu ministrs J.Bordāns